**EMLÉKEZTETŐ**

**Készült:** Budapesti Műszaki és Gazdaságtudományi Egyetem, Műszaki Pedagógiai Tanszék,

Budapest, Magyar tudósok körútja 2, Q épület, A 128. 13.00 – 14.30.

**Jelen voltak:**

* Dr. Benedek András - egyetemi tanár, a kutatócsoport vezetője
* Dr. Molnár György - tanszékvezető, egyetemi docens, főigazgató,
* Dr. Barsh Ruth - címzetes egyetemi tanár,
* Feketéné Dr. Szakos Éva - egyetemi docens
* Dr. Nyíri Kristóf - akadémikus, egyetemi tanár
* Horváth Cz. János - - egyetemi tanársegéd
* Sík Dávid - - tanszéki demonstrátor
* Dobozy Gyöngyi - KSZC- Kada Elek Közgazdasági Szakgimnázium Kecskemét, középiskolai tanár
* Horváth József - BMSZC - Bólyai János Műszaki Szakgimnázium Budapest, középiskolai tanár
* Nagy Endre László - BMSZC – Öveges József Szakgimnázium és SZKI Budapest, középiskolai tanár
* Belső Tibor László - EON Áramhálózati KFT., mérnöktanár

**Kimentette magát:** Juhász Dalma

**Tárgy:** MTA – MSZK megbeszélés

**Megbeszélés célja:** A kutatócsoport projektjének jelenlegi helyzete, a tervezett feladatok ütemezése

Dr. Benedek András professzor, a kutatócsoport vezetője az alábbiakról tájékoztatta a jelenlévőket:

* 2016. június végén hirdették ki, hogy az MTA szakmódszertani pályázatának nyertesei között van a BME TK kutatócsoportja,
* Az MTA létrehozta a Programtanácsot, Dr. Patkós András akadémikus a vezetésével, melynek első ülése 2016. szeptember 30-án lesz,
* A szakképző intézmények az együttműködési szándéknyilatkozatokat írtak alá a BME kutatócsoportjával,
* az MTA-val aláírásra került a támogatási szerződés,
* A projekt egyik fő koncepcióját jól szemlélteti a sysbook-os projekt <http://sysbook.sztaki.hu/impresszum.php>
* tervezett nemzetközi konferenciák: az ütemtervben megtervezettek alapján úgy mint IFAC 2017 konferencia
* Átadásra került a kutatócsoport tagjai részére a 2016. III. negyedévtől a 2020-ig terjedő időszakra a tervezett feladatok ütemezése,
* a kutatás első éveiben (2016-2017):

= az adott tárgyban a kutatás részletes koncepcióját kell kidolgozni,

= az elvégzendő feladatok ütemezését tartalmazó szakmódszertani program hatástanulmányát kell elkészíteni,

= a szükséges eljárási szabályokat, ezek dokumentációit kell összeállítani, valamint a

= tanárképzés és továbbképzés keretében történő igényfelmérésre épített kutatást kidolgozni.

* Az ezt követő években (2017-2020) kerül sor a tananyag-konstrukciós modell kipróbálására, a pedagógusképzés sajátosságainak megfelelő képzésekre, illetve a képzési programok szélesebb szakmai közvélemény számára nyitott távoktatási kurzusok keretében történő megszervezésére.
* feladatok a következő rövid időszakra:

1. saját szakmai területen tananyag konzisztencia felmérése, mini esettanulmány elkészítése egy szakképzési területre, melyben feltüntetésre kerül a szakképzés neve, tanulmányok, tantárgyi struktúrák, alkalmazott szakirodalmak, vagy ezek hiánya, a tanári módszerek az oktatásban, várható fejlesztések területei, stb.
2. digitális nyitott tananyagfejlesztés, attitűd fejlesztés, tartalomfejlesztés, dinamikus tananyag készítése, melyet mikrotartalmi struktúrához kell rendelni, képekben gazdagnak kell lenni, melyet az MTA felhőbe kell menteni.

* megállapodott a kutatócsoport abban, hogy a jövőben havonta 1 alkalommal, várhatóan hétfőnként 15.00-kor fognak találkozni, a konkrét időpontok később kerülnek egyeztetésre,
* a kutatócsoport tervezi egy füzetsorozat kiadását is, amely évente 2-3 megjelent kiadványt jelentene.

**Hozzászólás:**

* Dr. Nyíri Kristóf akadémikus a mikrotartalom lényegét fejtette ki a kutatócsoport munkájára vonatkozóan, példákkal illusztrálva
* Nagy Endre László: Az esettanulmányok és kerettantervek felhasználásával kapcsolatban merültek fel kérdések, melyek tisztázódtak
* Dr. Molnár György: a legközelebbi megbeszélésen megmutatja sz MTA cloud rendszert és működését. A intézményi kollégák és célcsoport kiválasztásánál vegyék figyelembe a kollégák és diákok érdeklődését, nyitottságát, és olyanokat válasszanak, akikkel a tanítás során sokat találkoznak.

Budapest, 2016.09.13.

A jegyzőkönyvet készítette: Dobozy Gyöngyi

Jóváhagyta: Dr. Benedek András/Dr. Molnár György